Erekčný krúžok

Erekčný krúžok () je erotická pomôcka slúžiaca na zlepšenie erekcie pri sexuálnom styku. Je to malý, elastický krúžok ktorý sa natiahne na koreň penisu, čím ho priškrtí. Toto priškrtenie spôsobí slabší odtok krvi z penisu čo má za následok dlhšie trvajúcu a silnejšiu erekciu.
Erekčné krúžky sú najčastejšie vyrobené zo želatínového materiálu, ktorý je mimoriadne elastický, aby sa vedel prispôsobiť akejkoľvek hrúbke penisu.

Erekčné krúžky sa vyrábajú v prevedeniach vibračné a nevibračné. Vibračný krúžok má za cieľ okrem zlepšenia erekcie tiež dráždiť a stimulovať pomocou vibrácií.

Pri používaní erekčných krúžkov by človek mal brať na vedomie, že priškrtenie bráni odtoku krvi z penisu. Preto by sa nemal používať dlhšie ako 20 - 30 minút.

Iné projekty 

Erotické pomôcky